Ιερά Μονή Αγίου Ιωάννου του Θεολόγου Υμηττού Αττικής

Η Ιερά Μονή Αγίου Ιωάννου του Θεολόγου Υμηττού Αττικής είναι μεσαιωνική εκκλησία που βρίσκεται στην περιοχή Παπάγου στην πόλη της Αθήνας.

Ονομασία 
Η ονομασία της Μονής σχετίζεται σύμφωνα με τον Μανόλη Χατζηδάκη με την μονή του Αγίου Ιωάννου του Θεολόγου της Πάτμου(με ιδρυτή τον Χριστόδουλου Λατρηνό + 1093). Βασικό πρότυπο ήταν ο Άγιος Ιωάννης ο Πρόδρομος <<εν τω Τρούλλω>> της Κωνσταντινουπόλεως που άσκησε σημαντική επιρροή το 12ο αίωνα δια των μετοχίων της μονής.

Αρχιτεκτονική

Ο ναός κατασκευάστηκε τον 13ο ή 14ο αιώνα Είναι τύπου εγγεγραμμένου σταυροειδών με τρούλο που στηρίζεται σε τέσσερις κίονες.Τα κιονόκρανα είναι κορινθιακού ρυθμού.Ο νάρθηκας είναι μεταγενέστερη προσθήκη.

Ιστορία 
Η ακριβής χρονολόγηση της μονής καθώς και πληροφορίες σχετικά με τον ιδρυτή της παραμένουν ακανθώδες πρόβλημα. Οι μόνες πληροφορίες που έχουμε για την μονή στηρίζονται στο αρχείο της μονής Ασωμάτων Πετράκη. Το πρώτο έγγραφο σχετίζεται με την πληρωμή έξι  γροσίων στον βοεβόδα των Αθηνών από τον ηγούμενο της μονής Πετράκη το έτος 1702. Το δεύτερο έγγραφο δηλώνει ότι ο ζαμπίτης των Αθηνών παρέλαβε από τον ηγούμενο της μονής αγίου Ιωάννου του θεολόγου ιερομόναχο Γεννάδιο την δέκατή του έτους 1703 εξακόσια  άσπρα. Από το έτος 1722 διαθέτουμε άλλα τρία  τουρκικά έγγραφα που περιλαμβάνονται και αυτά στο αρχείο της μονής Πετράκη ένα ταπί και δυο  χοζέτια που μαρτυρούν την πώληση των εδαφών της μονής αγίου Ιωάννου του θεολόγου του Υμηττού στην μονή Πετράκη.

Παραπομπές

Βιβλιογραφικές πηγές